ANMODNING OM IKKE-AUTOMATISK FREMFØRSEL AF IKKE-OPDELTE BEVILLINGER FRA REGNSKABSÅRET 2001 TIL REGNSKABSÅRET 2002 - ØKONOMISKE OG SOCIALE UDVALG

(forelagt af Kommissionen)

1. Indledning

På ØSU's budget for 2001 var der oprindeligt opført følgende beløb under artikel 200 (leje) og 204 (indretning af lokaler):

200 10.461.000 euro

204 388.000 euro

I artikel 204 indgik nogle indretningsarbejder i hallen i Montoyer-bygningen med det sigte at forbedre receptionen og lette adgangskontrollen.

Med henblik på at muliggøre en eventuel forudbetaling af langtidslejen for Belliard-bygningen blev der ved hjælp af en overførsel inden for kapitel 20 ekstraordinært opført 1.120.000 euro under artikel 200.

Hverken forudbetalingen eller indretningsarbejdet i hallen i Montoyer-bygningen er blevet gennemført af de årsager, der anføres i punkt 2 og 3.

Ved udgangen af regnskabsåret 2001 var følgende bevillinger derfor disponible:

200 1.456.010,03 euro

204 381.010,64 euro

2. Begrundelse for anmodning om ikke-automatisk fremførsel af bevillinger under artikel 204 "Indretning af lokaler"

De bevillinger, der var afsat til ombygning og indretning af hallen i Montoyer-bygningen, var opført på budgettet for 2001.

I kølvandet på begivenhederne den 11. september 2001 har det været nødvendigt at foretage nogle større ændringer af projektet for at efterleve de sikkerhedskrav, der blev fastlagt på interinstitutionelt plan. Disse krav har ført til væsentlig højere udgifter og har forsinket procedurerne. Det har således ikke været muligt at afslutte de nødvendige procedurer til tiden.

Begivenhederne den 11. september har sat fokus på, at der er et klart behov for at forbedre sikkerheden i Montoyer-bygningen, inden for et acceptabelt driftsudgiftsniveau.

Ombygningen af hallen i Montoyer-bygningen skal derfor gøres færdig.

Eftersom de disponible bevillinger under artikel 204 for 2002 er meget begrænsede, er det nødvendigt at fremføre de uudnyttede bevillinger fra 2001 til 2002.

3. Begrundelse for anmodning om ikke-automatisk fremførsel af bevillinger under artikel 200 "Leje"

Så snart det stod klart, at nogle af bevillingerne under artiklen "leje" ikke ville blive anvendt i 2001, indledte de to Udvalg forhandlinger med ejeren af Belliard-bygningen med henblik på en forudbetaling af langtidslejen på nogle økonomiske favorable vilkår. Revisionsretten havde således ikke fundet den klausul i lejeaftalen, der giver mulighed for en sådan forudbetaling, acceptabel i dens nuværende form.

Det var ikke muligt at afslutte forhandlingerne med ejeren inden udgangen af regnskabsåret 2001.

I lyset af den forventede udvikling under udgiftsafsnit V i de finansielle overslag er det afgørende at udnytte alle muligheder for på økonomisk acceptable vilkår at forudbetale udgifter, der godskrives de fremtidige regnskabsår.

Der anmodes derfor om tilladelse til at fremføre det disponible beløb under artikel 200, således at man kan fortsætte forhandlingerne med ejeren af Belliard-bygningen om at få lov til førtidig betaling af en del af langtidslejen.

4. Konklusioner

Af ovenangivne grunde anmodes budgetmyndigheden om at imødekomme vedlagte anmodninger om ikke-automatiske bevillingsfremførsler.

DEN EUROPÆISKE UNIONS ALMINDELIGE BUDGET

SEKTION VI - DET ØKONOMISKE OG SOCIALE UDVALG & REGIONSUDVALGET

Forslag til fremførsel af bevillinger

Bevillingssituationen pr. 31/12/2001

>TABELPOSITION>